b'\n_START_ARTICLE_\nAbenida Chino Roces\n_START_SECTION_\nPaglalarawan ng ruta\n_START_PARAGRAPH_\nAng hilagang dulo ng Abenida\xc2\xa0Chino Roces ay sa sangandaan nito sa Abenida J.P. Rizal. Dadaan ito patimog-kanluran sa mga baranggay ng Olympia, Tejeros, Santa Cruz, at La Paz. Paglampas ng Kalye Bagtikan sa Brgy. San Antonio, liliko ang Chino Roces patimog, at nagiging mas-komersyal ang anyo nito paglapit nito sa Abenida Gil Puyat. Tutuloy ito sa direksyong patimog sa kanlurang hangganan ng\xc2\xa0Makati Central Business District. Magiging pinaghalong komersyal at industriyal ang anyo nito habang nagpapatuloy ito patungong EDSA. Dadaan ito sa ilalim ng Palitan ng Magallanes/EDSA sa pamamagitan ng daang pang-ilalim. Paglampas, magsisilbing daang serbisyo ang Abenida Chino Roces sa\xc2\xa0South Luzon Expressway. Sa bahaging ito ng abenida nililinyahan ng mga magagaang industriya at komersyante ng sasakyan, gayundin ang iilang maliliit na pabrika. Tatapos ang abenida sa\xc2\xa0Abenida Lawton sa loob ng Fort Bonifacio._NEWLINE_May isang maikling tagapag-patuloy ang Abenida\xc2\xa0Chino Roces mula Abenida J.P. Rizal hanggang Carmona at Circuit Makati (dating Santa Ana Race Track) bilang Abenida Aurelio Reyes. Kilala bilang "Little Tokyo" ang bahagi ng abenida mula Kalye V.A. Rufino hanggang Abenida Arnaiz dahil dito matatagpuan ang ilang mga kainan at tindahang Hapones.'